Врз основа на член 91, став 3 од Законот за животната средина („Сл. весник на РМ“ бр. 53/05, 81/05, 24/07, 159/08, 83/09, 48/10, 124/10, 51/11, 123/12, 93/13, 187/13, 42/14, 44/15, 129/15 и 39/16) изготвен е

**ЗАПИСНИК ОД ОДРЖАНА ЈАВНА РАСПРАВА**

**ЗА**

**СТУДИЈА ЗА ОЦЕНКА НА ВЛИЈАНИЕ ВРЗ ЖИВОТНАТА СРЕДИНА ЗА ВАРДАРСКИ РЕГИОН ЗА ПРОЕКТОТ: „ПОДГОТОВКА НА ПОТРЕБНИ ДОКУМЕНТИ ЗА ВОСПОСТАВУВАЊЕ НА ИНТЕГРИРАН И ФИНАНСИСКИ САМО ОДРЖЛИВ СИСТЕМ ЗА УПРАВУВАЊЕ СО ОТПАД ВО ПЕЛАГОНИСКИ, ЈУГОЗАПАДЕН, ВАРДАРСКИ И СКОПСКИ РЕГИОН “**

Јавната расправа се одржа на ден 17 јули 2017 (понеделник) во просториите на **Општинската сала во Општина Велес** со почеток во 15 часот. Од Министерството за животна средина и просторно планирање беа присутни г-н Влатко Цветановски, г-ѓа Ана Каранфилова Мазневска, г-ѓа Ирена Николоска и г-н Зуљафи Реџепи. Од страна на изготвувачот на Студијата за оцена на влијанијата врз животната средина беа присутни г-н Кристос Цомпанидис, Г-ѓа Елени Иеремиади, г-ѓа Фана Христовска, г-ѓа Анета Китевска. Расправата ја водеше г-н Влатко Цветановски со следниот дневен ред:

* Претставување на причината за одржување на јавната расправа и дотогаш реализирани чекори во ОВЖС постапката;
* Претставување на учесниците;
* Презентација на Студијата за оценка на влијанија врз животната средина
* Дискусија по однос на Студијата за ОВЖС;
* Затварање на јавната расправа.

Откако г-н Влатко Цветановски ја објасни потребата од одржување на оваа јавна расправа како и потребата од спроведување на ваквата активност и ги претстави сите учесници му даде збор на г-н Кристос Сомпанидис.

Презентацијата ја започна г-н Кристос Цомпанидис, додека делот со влијанијата, мерките за ублажување и програмата за мониторинг беше презентиран од страна на г-ѓа Елени Иеремиади.

По завршување на презентацијата, г-н Влатко Цветановски ја отвори дискусијата за предметната Студија.

Бидејќи никој од присутните не се јави за збор, г-н Цветановски ја затвори јавната расправа во 17:45 и уште еднаш ги потсети присутните дека Студијата е јавно достапна на страната на Министерството и во Општината Велес и дека сите коментари и забелешки по истата може да се достават по писмен пат во рок од 30 дена од објавувањето на Студијата на веб страната на Министерството.